Ła Svìsara , co nome ofisial Confederasion Svìsara (in tedesco , in franseze , in itałian in romancio , in łatin , el ze un paeze de l'Eoropa sentrałe.Ła confina a nord co ła Zermania, a est co'l Liechtenstein e l'Àustria, a sud co l'Itałia, e a òvest co ła Fransa. Ła Confederasion Svìsara ła jera abitàa inte l'antighità da i Elvezi, un pòpoło de raiza gàłega.Ła ze stàa concuistada da i Romani guidài da Giułio Cesare durante ła so concuista de ła Gałia. El 1° de agosto de'l 1291 i raprezentanti de tre cantoni i ga desidesto de ałearse formando na confederasion. Isteso, ła jera senpre influensada da l'Inpero Austrìago. Ła ze stà reconosesta independente co ła Paze de Vestfałia inte'l 1648. Napołeon ła ga invadùa inte'l 1798 e ła ze deventàa na repùblega. Inte'l 1803 se ga reformà na confederasion ciamada Confederasion Elvètega. Inte'l 1815, co'l Congreso de Viena, ła ze stàa reconosùa cofà stato de "neutrałità permanentemente armada". Ła Svìsara ła ze un stato federałe. Ła ze dividesta in 26 cantoni, ognun co ła so autonomìa łejislativa e fiscałe. Ła ze senpre stada neutrałe anca tegnendo rełasion comersiałi e pułìteghe co altri Stati e ła ga negà de vołer ndar drento inte ła CEE e ła NATO. Ła capitałe federałe de facto ła ze Berna, che ła ze anca ła capitałe de l'omònimo canton. Durante ła Revołusion protestante in Svìsara vivéa do inportanti teołoghi cofà Ulrico Zwingli e Zani Calvin.